શ્રીહરિની દિવ્યકાયાની છાયા બનીને સાથે સાથે ફરીને, થાળ બનાવીને પ્રેમે જમાડનારા શ્રીમૂળજી બ્રહ્મચારીનું બાળપણ સૌરાષ્ટ્રના ‘‘મછીયાવ’’ નામના નાનકડાં ગામમાં વીત્યું હતું. તેઓશ્રીએ ક્યારે સૌરાષ્ટ્રની ધીંગી ધરણીને પોતાની કર્મભૂમિ તરીકે સ્વીકારી એ વિષે સંપ્રદાયમાં કોઈ તવારિખ ઉપલબ્ધ નથી. છતાં તેઓની કર્મભૂમી ‘‘મછિયાવ’’ હતી તે વાત નક્કી છે. તેઓ શરીરે ખડતલ અને સ્વભાવે પરમ ઉત્સાહી હતા.પરિણામે ઉદ્ધવાવતાર સદ્‌ગુરૂ શ્રીરામાનંદ સ્વામીના કૃપાપાત્ર સેવક બન્યા હતા. મૂળજી બ્રહ્મચારીએ સદ્‌ગુરૂ શ્રીરામાનંદ સ્વામી પાસે દીક્ષા લઈને શ્રીજીમહારાજ ગાદીએ આવ્યા ત્યાં સુધી સ્વામીની સેવા કરી હતી.